Ilbieraħ għal Destiny kien jum speċjali hekk kif ħadet sehem f'dik li tisejjaħ bħala 'il-gury final." Fil-fatt, Destiny lbieraħ kantat, daqslikieku x-xandira kienet live, iżda quddiem il-ġurija li għandhom sehem importanti ħafna fir-riżultati. Malta flimkien mar-Rumanija u l-Ukrajna kantaw darbtejn minħabba problemi tekniċi li żviluppaw. Madanakollu, ħafna faħħru lil Destiny, b'mod partikolari l-membri tal-midja li poġġewha bħala l-favorita tas-semifinali tal-lejla. Fil-fatt, illejla Destiny se tkun qed tieħu sehem fl-ewwel semifinali. Hija se tkun qed tkanta fl-aħħar post. Jekk tgħaddi, Malta tieħu sehem fil-finali tas-Sibt li ġej. 'Aħna warajk,' 'nemmnu fik,' 'se tagħmilna kburin,' 'ifqa' sala' … Id-dilettanti tal-Eurovision jawguraw lil Destiny